recursal/SuperWikiNEXT-32B huggingface dataset:
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 13°19′ š. pl. 16°22′ v. ilg.﻿ / ﻿13.317°š. pl. 16.367°r. ilg.﻿ / 13.317; 16.367

Džeimso sala ir forto liekanos
Forto liekanos
**Džeimso sala** (angl. *James Island*) – upinė sala Gambijoje, Gambijos upėje, 30 km aukštyn nuo žiočių, prie Džufurė miesto. Saloje yra anglų Džeimso forto liekanos. Šiaurinėje upės pakrantėje priešais Džeimso salą yra išlikęs prancūzų fortas Albreda.

Istorija
--------

Pirmieji saloje įsikūrė vokiečių kolonistai iš Kuršo hercogystės (buvo pavaldi ATR). Pradžioje sala vadinta Sent Endriusu, šį vardą buvo suteikę anglai. 1651 m. buvo pastatytas Fort Jakobo fortas, pavadintas hercogo Jakobo Ketlerio garbei. 1659 m. salą užėmė olandai, o po dvejų metų – anglai. Oficialiai fortas anglams perduotas 1664 m.

Anglai salą ir fortą pavadinto Jorko kunigaikščio (vėliau tapusio Anglijos karaliumi) Džeimso II garbei. Fortas buvo administruojamas „Royal Adventurers in Africa Company" kompanijos, kuri vykdė aukso ir dramblio kaulo gavybą bei vergų prekybą Afrikoje. 1684 m. Karališkoji Afrikos kompanija perėmė forto, o tuo pačiu ir Gambijos kontrolę. XVII a. pab. – XVIII a. pr. Džeimso fortą kelis kartus buvo užėmę prancūzai bei piratai. XIX a. uždraudus vergų prekybą forto reikšmė sumažėjo, jis buvo apleistas.

Fortas dabar
------------

2003 m. Džeimso fortas bei kiti aplinkiniai kariniai objektai (Albreda, Džufurė, Buleno fortas) įtraukti į UNESCO pasaulio paveldo sąrašą. Sala labai paveikta erozijos. Joje išlikusios britų administracinio pastato liekanos, celė neklusniems kaliniams, molas, auga keletas baobabų.

|  |  |
| --- | --- |
| UNESCO vėliava | UNESCO pasaulio paveldasObjekto nr. 761  (anglų k.) • (prancūzų k.) |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Gambijoje |
| --- |
|  |
| Materialusis | 
Kunta Kinteho sala ir susiję vietovės (2003) · Senegambijos akmenų ratai (2006, kartu su Senegalu) |  |
|  |
|  Nematerialusis | 
Kankurangas, mandingų iniciacijos ritualas (2008, kartu su Senegalu) |

 |
Marc Gené Guerrero|  |
| Karjera Formulėje 1 |
| Tautybė | Ispanija ispanas |
| Komanda | {{{Komanda}}} |
| Dalyvauta GP | 36 |
| Pirmas GP | Australijos Grand Prix (1999) |
| Paskutinis GP | Didžiosios Britanijos Grand Prix (2004) |

 
**Marc Gené Guerrero** (g. 1974 m. gegužės 29 d. Sabadelyje, Ispanija) – automobilių sporto lenktynininkas iš Ispanijos, geriausiai žinomas dėl piloto bandytojo vietos Formulės 1 komandose Williams ir Ferrari bei lenktyniavimo su Peugeot komanda 24 val. Le Mano lenktynėse. 2009 m. pastarosiose lenktynėse jis pelnė pergalę.

Jo brolis Jordi taip pat yra automobilių lenktynininkas, dalyvaujantis WTCC ir SEAT čempionatuose.

Formulė 1
---------

Formulės 1 karjerą ispanas pradėjo 1999 m. tapdamas Minardi ekipos pilotu. Tie metai jam buvo labai sunkūs, nors po kelių finišų arti taškų zonos jis sugebėjo pelnyti pirmuosius savo taškus bei pirmus Minardi taškus nuo 1995 m. Minardi ekipoje jis liko ir kitais metais, tačiau daugiau taip ir nepelnė taškų.

Nesugebėdamas išsikovoti piloto vietos naujam 2001 m. sezonui, jis tapo Williams komandos pilotu bandytoju. Kelias lenktynes jis užėmė pagrindinių pilotų vietą, taip pasiekdamas savo geriausią karjeros rezultatą – 5-tą vietą 2003 m. Italijos GP.

2004 m. pabaigoje Marc’as Gene pasirašė piloto bandytojo sutartį su italų Ferrari ekipa, kurioje iki šiol ir dirba.

Visi Formulės 1 rezultatai
--------------------------

| Metai | Komanda | Pakaba | Variklis | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Vieta | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | Fondmetal Minardi Ford | Minardi M01 | Ford V10 | AUSRet | BRA9 | SMR9 | MONRet | ESPRet | CAN8 | FRARet | GBR15 | AUT11 | GER9 | HUN17 | BEL16 | ITARet | EUR6 | MAL9 | JPNRet |  |  | 18 | 1 |
| 2000 | Telefonica Minardi Fondmetal | Minardi M02 | Fondmetal V10 | AUS8 | BRARet | SMRRet | GBR14 | ESP14 | EURRet | MONRet | CAN16 | FRA15 | AUT8 | GERRet | HUN15 | BEL14 | ITA9 | USA12 | JPNRet | MALRet |  | 19 | 0 |
| 2003 | BMW WilliamsF1 Team | Williams FW25 | BMW V10 | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | ITA5 | USA | JPN |  |  | 17 | 4 |
| 2004 | BMW WilliamsF1 Team | Williams FW26 | BMW V10 | AUS | MAL | BHR | SMR | ESP | MON | EUR | CAN | USA | FRA10 | GBR12 | GER | HUN | BEL | ITA | CHN | JPN | BRA | 23 | 0 |

Šaltiniai
---------

1. ↑


|  |  |
| --- | --- |
|  | **Vikiteka: Marc Gene** – vaizdinė ir garsinė medžiaga  |
Oliverio Kromvelio laikų moneta su įrašu „&c"
Teatras „Et cetera" Maskvoje
***Et cetera***, trumpiniai ***etc.***, ***etc***, ***&c.***, ar ***&c***, – lotynų kalbos frazė, prigijusi daugelyje kalbų, reiškianti „ir taip toliau", „ir panašiai", arba sutrumpinus – „ir t. t.", „ir pan." Frazė dėl patogumo dažnai vartojama sutrumpinta forma, be to, neverčiant iš originalo kalbos, ypač mokslinio stiliaus raštuose.

Kilmė
-----

Lotyniška *et cetera* yra vertinys iš sen. gr. καὶ τὰ ἕτερα (*kai ta hetera*) - „ir kiti dalykai", „ir kita". Labiau paplitusia graikiška forma buvo laikoma *και τα λοιπά* (*καὶ τὰ loipa*) – „ir likutis". Ampersando ženklas „&" kildinamas iš poligrafinės ligatūros „et".

Vartojimas ir rašyba
--------------------

Gotiškas „etc."
Užrašymas vienu žodžiu „etcetera" pasitaiko kai kuriuose žodynuose. Trumpoji forma „&c." ar „&c" taip pat retkarčiais dar sutinkama. Tam tikrų dalykų sąrašuose gali būti vartojami ir kiti, panašūs lotyniški posakiai. Pvz. vardijant vietoves tinkamas naudoti „et alibi" (trumpinys „et al."), reiškiantis „ir kitur", kalbant apie žmones galima įterpti „et alii" (trumpinio forma tokia pati „et al."), reiškiantį „ir kiti". Literatūroje, tekstuose, ypač teisiniuose dokumentuose  priimta vartoti, priklausomai nuo gramatinio skaičiaus, „et sequentes" ar „et sequentia" („et seq." ar „et seqq.").

Gotiško šrifto tekste „etc." užrašoma kaip „ꝛc". Čia „ꝛ" – apvalioji r (*r rotunda*), kuri pakeičia „et" vietoje panašiai atrodančios romėnų greitraščiuose sutinkamos „⁊".

Lietuvių kalboje posakis „et cetera (etc.)" reiškia „ir kita; ir taip toliau". Frazė įterpiama sakinyje ką nors išvardijus prieš „etc.", kaip ir prieš lietuviškus junginius „ir taip toliau", „ir kita", „ir pan.", be to, prieš juos nededamas kablelis, pvz. „renginyje dalyvavo Jonas, Petras, Kazys etc."

Populiariojoje kultūroje
------------------------

2009 m. „Eurovizijos" dainų konkurse Airija pristatė dainą „Et cetera".

Maskvoje (Rusija) veikia žinomas teatras „Et cetera", kuriame 2005 m. spektaklį „Tarelkino mirtis" režisavo Oskaras Koršunovas.

Šaltiniai
---------

|  |  |
| --- | --- |
|  | **Vikiteka: Et cetera** – vaizdinė ir garsinė medžiaga  |

1. ↑  „Guardian Style Guide".
2. ↑  „UK Government Style Guide".
3. ↑  Brown, Lesley (1993). *The New Shorter Oxford English Dictionary on Historical Principles*. Oxford [Eng.]: Clarendon. ISBN 0-19-861271-0.
4. ↑  Sir Ernest Gowers, Fowler's Modern English Usage, Second Edition. Published: *Book Club Associates* (1965)
5. ↑  *Tarptautinių žodžių žodynas*, Vilnius, 2013, p. 876
6. ↑  Valerija Vaitkevičiūtė. *Posakių ir žodžių žodynas*, Vilnius, 1998, p. 121
7. ↑
Vokiečių teisininkas *Eike von Repgow* - paprotinės teisės rinkinio sudarytojas (Oldenburgo saksų veidrodis)
1871 m. Vokietijos Konstitucija (pasirašė Vilhelmas I)
**Vokietijos teisės istorija** - Vokietijos teisės istorija.

Istoriniai teisės šaltiniai
---------------------------

Istoriniai Vokietijos teisės šaltiniai - *Barbarų įstatymai*, Vokietijos miestų teisė (Magdeburgo teisė ir kt.). Nerašytinė teisė - paprotinė. Ji buvo užfiksuota įvairiuose teisės rinkiniuose (žr. Saksų veidrodis, Švabų veidrodis, Vokiečių veidrodis). Rašytiniai šaltiniai - įvairių žemių kodeksai (pvz. Bavarijos civilinis kodeksas, Saksonijos civilinis kodeksas).

Vokietijos konstitucinės teisės istorija
----------------------------------------

*Pagrindinis straipsnis – Vokietijos konstitucinės teisės istorija*.
Vokietijos konstitucinės teisės ištakos - XVIII-XIX a. vykusios vokiškų valstybių integracijos teisė.

Vokietijos baudžiamosios teisės istorija
----------------------------------------

*Pagrindinis straipsnis – Vokietijos baudžiamosios teisės istorija*.
Žymiausias Vokietijos baudžiamosios teisės paminklas - Imperatoriaus Karolio V baudžiamasis teisynas (*Constitutio Criminalis Carolina*, CCC), materialinės baudžiamosios ir procesinės Vokietijos teisės šaltinis.

Išnašos
-------

1. ↑  „Mirror of the Saxons". *World Digital Library*. 1295-1363. Nuoroda tikrinta 2013-08-13.
| **Pranas Žeimys** |
| --- |
|  |
| Gimė | 1957 m. vasario 5 d. (66 metai)Barzdžiai, Kretingos rajonas |
| Sutuoktinis (-ė) | Tatjana Žeimienė |
| Vaikai | Tomas, Romas |
|  |
| Veikla | politinis bei visuomenės veikėjas |
| Partija | 1993 m. Tėvynės sąjunga |
|  |
| Alma mater | 1987 m. Leningrado civilinės aviacijos akademija |

**Pranas Žeimys** (g. 1957 m. vasario 5 d. Barzdžiuose, Kretingos raj.) – Lietuvos ir Palangos miesto politinis bei visuomenės veikėjas.

Biografija
----------

1964–1967 m. mokėsi Puodkalių pradinėje mokykloje. 1975 m. baigė Skuodo vidurinę mokyklą. 1978 m. baigė Rygos skraidymo technikos mokyklą. 1987 m. baigė Leningrado (Rusija) civilinės aviacijos akademiją (specialybė skrydžių valdymo inžinierius). 1979–1983 m. baigė anglų kalbos kursus Maskvos tarptautiniame užsienio kalbų institute, Kijeve ir Didžiosios Britanijos Noridžo institute (*Norwich Institute for Language Education*).

1978–1983 m. Palangos oro uosto skrydžių vadovas. 1987–1992 m. Palangos oro uosto direktoriaus pavaduotojas komercijai. 1992–1995 m. UAB „Princas" nekilnojamo turto vadybininkas. 1995–1997 m. Palangos miesto savivaldybės administratorius. 2000–2001 m. UAB „Keliavedys" inžinierius-programuotojas. 1997–2000 m. ir 2001–2006 m. Palangos savivaldybės meras.

2008–2016 m. Seimo narys. 2017–2022 m. Palangos miesto mero patarėjas.

1997–2008 m. Palangos miesto savivaldybės tarybos narys. 

Nuo 1993 m. Tėvynės sąjungos narys.

Šaltiniai
---------

1. ↑
2. ↑
| **Vitalijus Satkevičius** |
| --- |
| Gimė | 1961 m. kovo 25 d. (62 metai)Lietuva Paežeris, Panevėžio rajonas |
|  |
| Veikla | Lietuvos ir Panevėžio miesto savivaldybės politinis bei visuomenės veikėjas |
| Partija | Lietuvos krikščionių demokratų partijaTėvynės sąjunga - Lietuvos krikščionys demokratai |
|  |
| Alma mater | Kauno politechnikos institutas |

**Vitalijus Satkevičius** (g. 1961 m. kovo 25 d. Paežeryje, Panevėžio rajonas) – Lietuvos ir Panevėžio miesto politinis bei visuomenės veikėjas.

Biografija
----------

1979 m. baigė Vadoklių vidurinę mokyklą, 1988 m. – Kauno politechnikos institutą, inžinierius – mechanikas. 1996 m. baigė Aukštesniąją neakivaizdinę katechetų mokyklą prie Kauno kunigų seminarijos Teologijos fakulteto, tikybos ir etikos mokytojas.

1994–1997 m. UAB „Panevėžio būstas" direktorius. Panevėžio suaugusių mokymo centro tikybos vyr. mokytojas. 2008–2010 m. Seimo nario Petro Luomano padėjėjas. 2010–2015 m. Panevėžio miesto meras, Lietuvos savivaldybių asociacijos revizijos komisijos pirmininkas, LSA Valdybos narys, Panevėžio regiono Plėtros tarybos pirmininkas.

Nuo 1997 m. Panevėžio miesto savivaldybės tarybos narys.

Lietuvos krikščionių demokratų partijos, partijos Lietuvos krikščionys demokratai Panevėžio miesto skyriaus narys, Panevėžio regiono koordinacinės tarybos pirmininkas, LKDP Panevėžio skyriaus pirmininko pavaduotojas. 2008 m. partijos Tėvynės sąjunga - Lietuvos krikščionys demokratai narys.

Panevėžio šv. Apaštalų Petro ir Povilo bažnyčios choristas. Sutuoktinė Eugenija, vaikai Justina, Martynas, Ieva.

Šaltiniai
---------

1. ↑
2. ↑  2011 m. Lietuvos savivaldybių tarybų rinkimai Archyvuota kopija 2012-06-02 iš Wayback Machine projekto.
3. ↑  2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai Archyvuota kopija 2014-02-14 iš Wayback Machine projekto.
*Constitutio Criminalis Carolina (CCC)* titulinis puslapis. Imprintas: Frankfurtas prie Maino, J. Schmidt. Verlegung Sigmund Feyrabends, 1577 m.
**Vokietijos baudžiamoji teisė** – Vokietijos teisės šaka; visuma teisės normų, reguliuojančių baudžiamuosius teisinius santykius Vokietijoje ir Vokietijos piliečių atžvilgiu. Pagrindinis Vokietijos baudžiamosios teisės šaltinis yra kodifikuotas baudžiamasis įstatymas – Vokietijos baudžiamasis kodeksas, taip pat Tarptautinės baudžiamosios teisės sąvadas.

Istorija
--------

Žymiausias Vokietijos baudžiamosios teisės paminklas – Imperatoriaus Karolio V baudžiamasis teisynas, įtvirtinęs baudžiamąsias bei baudžiamojo proceso normas. Kiti istoriniai Vokietijos baudžiamosios teisės šaltiniai – Bambergo baudžiamasis teisynas, Maksimiliano baudžiamasis teisynas; taip pat Vokietijos imperijos baudžiamasis kodeksas, padėjęs pagrindus šiuolaikinei Vokietijos baudžiamajai teisei.

Literatūra
----------

* Johannes Wessels. Baudžiamoji teisė. Bendroji dalis. „Eugrimas". Vilnius: 2003; 308 psl.
| **Algirdas Pečiulis** |
| --- |
|  |
| Gimė | 1956 m. gruodžio 1 d. (66 metai)Milašaičiai, Plungės rajonas |
| Sutuoktinis (-ė) | Janina |
| Vaikai | Dalius, Mindaugas, Laimonas |
|  |
| Veikla | Lietuvos ir Plungės rajono savivaldybės politinis bei visuomenės veikėjas |
| Partija | Liberalų ir centro sąjunga |

**Algirdas Pečiulis** (g. 1956 m. gruodžio 1 d. Milašaičiuose, Plungės rajonas) – Lietuvos ir Plungės rajono savivaldybės politinis ir visuomenės veikėjas.

Biografija
----------

1972 m. baigė Milašaičių aštuonmetę mokyklą, 1976 m. baigė Plungės statybos technikumą, įgijo techniko statybininko specialybę.

1976–1979 m. Plungės ryšių mazgo elektromonteris, 1979–1981 m. Liaudies kūrybos gaminių įmonės „Minija" statybos brigadininkas. 1981–1993 m. Plungės valstybinės kelių valdybos Gamybinio techninio skyriaus viršininkas. 1993–1994 m. akcinės bendrovės „Agroservisas" direktoriaus pavaduotojas. 1994–2004 m. uždarosios akcinės bendrovės „Palska" direktorius. 2004–2007 m. Plungės rajono savivaldybės meras. UAB „Palska" direktorius.

Liberalų ir centro sąjungos narys, Plungės skyriaus pirmininkas.

2000–2003 m. 2003–2007 m. 2007–2011 m. ir nuo 2011 m. Plungės rajono savivaldybės tarybos narys.

Plungės Lions klubo narys, Plungės regbio klubo „Perkūnas" valdybos narys. Žmona Janina, vaikai Dalius, Mindaugas, Laimonas..

Šaltiniai
---------

1. ↑  2011 m. Lietuvos savivaldybių tarybų rinkimai Archyvuota kopija 2011-02-23 iš Wayback Machine projekto.
2. ↑  2008 m. Lietuvos Respublikos Seimo rinkimai - Liberalų ir centro sąjunga - Iškelti kandidatai Archyvuota kopija 2013-10-15 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Gary Paffett|  |
| Karjera Formulėje 1 |
| Tautybė | Jungtinė Karalystė britas |
| Komanda | {{{Komanda}}} |
| Dalyvauta GP | - |
| Čempionas | 0 |
| Pergalių | 0 |
| Podiumai | 0 |
| Pole pozicijos | 0 |
| Greičiausių ratų | 0 |
| Pirmoji pergalė | - |
| Paskutinė pergalė | - |

**Gary Paffett** (1981 m. kovo 24 d.) – automobilių sporto lenktynininkas iš Didžiosios Britanijos. Šiuo metu jis dalyvauja DTM čempionate bei yra Formulės 1 ekipos McLaren lenktynininkas bandytojas.

Paffettas pelnė daug pasiekimų kartingų ir jaunimo Formulės čempionatuose. 1999 m. jis pelnė specialų McLaren apdovanojimą.

2000 m. jis tapo Didžiosios Britanijos Formulės 3 čempionu. Tokį pat rezultatą jis pasiekė Vokietijoje 2002 m. 2005 m. jis tapo DTM čempionato nugalėtoju.

Nuo 2003 m. su pertraukomis jis yra McLaren ekipos lenktynininkas bandytojas.

|  |  |
| --- | --- |
|  | **Vikiteka: Gary Paffett** – vaizdinė ir garsinė medžiaga  |
**Óscar Cardozo**|  |
| Asmeniniai duomenys |
| **Pilnas vardas** | Óscar René Cardozo |
| Gimimo data | 1983 m. kovo 20 d. (40 metų) |
| Gimimo vieta | Chuan Eulochio Estigaribija, Paragvajus |
| Ūgis | 1,94 m |
| Pravardė | Tacuara |
| Klubai |
| Dabar žaidžia | Club Libertad |
| **Pozicija** | puolėjas |
| Profesionalūs klubai\* |
| 2003-20042005–20062006–20072007-20142014–20162016–20172017– | 3 de Febrero Club Nacional Newell's Old Boys S.L. BenficaTrabzonsporOlympiacos FCClub Libertad | 002 0(1)067 (29)033 (21)0167 (111)050 (25)022 (3)071 (33) |
| Nacionalinė komanda\*\* |
| 2007– | Paragvajus Paragvajus | 53 (12) |
| 
\*\* Nacionalinės komandos pasirodymų irįvarčių duomenys 2019. |

**Oskaras Renė Kardosas** (isp. *Óscar René Cardozo*; g. 1983 m. kovo 20 d.) – Paragvajaus futbolininkas. Žaidžia puolėjo pozicijoje Paragvajaus nacionalinėje rinktinėje ir Turkijos klube Trabzonspor.

Cardozo karjerą pradėjo Paragvajaus klube iš Siudad del Estės „Club Atlético 3 de Febrero". 2004 m. perėjo į vieną šalies lyderių Club Nacional, kur pasižymėjo rezultatyvumu. Kitą sezoną persikėlė į Argentinos komandą Newell's Old Boys, kur prisijungė prie kitų paragvajiečių: Diego Gavilán, Santiago Salcedo ir Justo Villar. 2006 m. Aperturos sezone įmušė 11 įvarčių per 16 varžybų ir laimėjo Paragvajaus metų futbolininko apdovanojimą. Dėl sėkmingo žaidimo 2007 m. sezone ir pakviestas atstovauti Paragvajaus rinktinę 2007 m. Copa América čempionate.

2007 m. birželį Óscar Cardozo pasirašė 11,1 mln. eurų kontraktą su viena stipriausių Portugalijos komandų SL Benfica.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Pietų Afrika 2010 | ketvirtfinalis | 5 | 0 | 0 | 0 | 0 |
| **Žemyno čempionatai** |
| Venesuela 2007 | ketvirtfinalis | 3 | 1 | 0 | 0 | 0 |
| Brazilija 2017 | ketvirtfinalis | 2 | 1 | 0 | 0 | 0 |

Išnašos
-------

Nuorodos
--------

* Karjera
| Rišikešasऋषिकेश |
| --- |
| *Rišikešas Gangos pakrantėje* |
|  |
| 

RišikešasRišikešas

30°06′0″ š. pl. 78°17′0″ r. ilg.﻿ / ﻿30.10000°š. pl. 78.28333°r. ilg.﻿ / 30.10000; 78.28333﻿ (Rišikešas)Koordinatės: 30°06′0″ š. pl. 78°17′0″ r. ilg.﻿ / ﻿30.10000°š. pl. 78.28333°r. ilg.﻿ / 30.10000; 78.28333﻿ (Rišikešas) |
|  |
| Laiko juosta: (UTC+5:30) |
|  |
| **Valstybė** | Indijos vėliava Indija |
| **Valstija** | Utarakhandas |
| **Rajonas** | Dehradūno rajonas |
|  |
| **Gyventojų** (2011) | 70 499  |
| **Plotas** | 11,5 km² |
| **Tankumas** (2011) | 6 130 žm./km² |
| **Altitudė** | 372 m |
|  |
|  **Vikiteka** | Rišikešas |

**Rišikešas** (hind. ऋषिकेश, IAST: *Ṛṣikeś*) – miestas šiaurės vakarų Indijoje, Utarakhande, prie Gangos aukštupio, Himalajų papėdėje, 25 km nuo Haridvaro, priešais Muni ky Retį. Svarbus hinduizmo religinis, piligrimų traukos centras. Mieste veikia daug jogos centrų, įvairių hinduizmo šventyklų bei šventviečių: yra Šivai skirta Nylkantho Mahadevo („mėlyngerklio diddievio") šventykla, Vasišthos urvas-šventvietė, vedantos Kailašo ašramas (jame mokėsi Svamis Vivekananda, Svamis Rama Tirtha, Svamis Šivananda), guru Maharišio Mahešo Jogio ašramas, Parmartho Niketano ašramas ir kiti. Šventomis laikomose Gangos pakrantėse atliekama Gangos arti – ugnies apeiga. Iš Rišikešo pasiekiamos toliau kalnuose esančios ir šventvietėmis laikomos upių versmės: Gangotrė (Gangos), Badrinathas (Alaknandos), Kedarnathas (Mandakinės), Jamunotrė (Jamunos). Rišikešas taip pat yra svarbus turistinis (ypač vadinamojo „dvasinio turizmo") centras – įkurta daug sanatorijų, poilsio namų, pamėgtas plaukiojimas valtimis Gangos upe. Miestas garsėja, kad čia parduodamas ir patiekiamas tik vegetariškas maistas.

Miesto pavadinimas kildinamas nuo žodžio *Hṛṣīkeśa* – tai vienas Višnaus vardų, reiškiantis „pašiauštaplaukis, pasišiaušėlis". Senovėje šios žemės vadintos Kedarkanthu. Pasak vienos sakmės, čia už Ravanos nužudymą atgailą atlikęs viešpats Rama. Rišikešas nuo seno garsėjo kaip atsiskyrėlių asketų (sadhu) buveinė. Dabartinis pavadinimas Rišikešas reiškia „rišio plaukas" ar „rišiaplaukis" (rišiais nuo „Rigvedos" laikų vadinti žyniai, poetai, atsiskyrėliai).

* Šivos Trajambakos šventyklaŠivos Trajambakos šventykla
* Lakšmanos tiltasLakšmanos tiltas
* Gangos ghatasGangos ghatas
* Šivos skulptūraŠivos skulptūra

Šaltiniai
---------

1. 
2. ↑
3. 
4. ↑
| **Bronius Kryžius** |
| --- |
|  |
| Gimė | 1960 m. liepos 19 d. (63 metai)Lietuva Mažeikiai |
| Sutuoktinis (-ė) | Regina |
| Vaikai | Eglė, Kęstutis |
|  |
| Pareigos | Mažeikių rajono savivaldybės administracijos direktorius |
| Partija | Lietuvos socialdemokratų partija |
|  |
| Išsilavinimas | VPI fizikos mokytojas |
| Alma mater | Vilniaus pedagoginis institutas |

**Bronius Kryžius** (g. 1960 m. liepos 19 d. Mažeikiuose) – Mažeikių rajono savivaldybės politinis ir ūkio veikėjas.

Biografija
----------

1982 m. baigė Vilniaus valstybinį pedagoginį institutą, fizikos mokytojas.

1995–1997 m. Mažeikių rajono savivaldybės mero pavaduotojas, 1997–2000 m. Mažeikių rajono savivaldybės meras. 2000–2003 m. UAB „Mažeikių būtų ūkis" direktoriaus pavaduotojas. 2003–2019 m. Mažeikių rajono savivaldybės administracijos direktorius, Privatizavimo komisijos pirmininkas, Telšių regiono atliekų tvarkymo centro valdybos pirmininkas.

1993 m. Tėvynės sąjungos, Nuosaikiųjų konservatorių sąjungos, 2006 m. Lietuvos socialdemokratų partijos Mažeikių rajono skyriaus narys.

Nuo 1995 m. buvo renkamas į Mažeikių rajono tarybą.

Specialiųjų tyrimų tarnyba 2019 m. spalį B. Kryžių buvo sulaikiusi dėl įtarimų kyšininkavimu. Dėl pareikštų įtarimų B. Kryžius atsisakė tarybos nario mandato ir narystės Socialdemokratų partijoje. 2020 m. spalį byla dėl neskaidriai organizuotų viešųjų pirkimų perduota Šiaulių apygardos teismui.

Žmona Regina, duktė Eglė, sūnus Kęstutis.

Šaltiniai
---------

1. 1 2 3  „Mažeikių tarybos narys ir administracijos darbuotojai įtariami kyšininkavimu". Lrt.lt. Nuoroda tikrinta 2021-11-30.
2. ↑  „Pinigus ėmė į rankas, bet prisipažinti nenori" Archyvuota kopija 2021-11-30 iš Wayback Machine projekto.. Respublika. Nuoroda tikrinta 2021-11-30.
3. ↑  2011 m. Lietuvos savivaldybių tarybų rinkimai Archyvuota kopija 2011-03-24 iš Wayback Machine projekto.
4. ↑  „Bronius Kryžius atsisakė tarybos nario mandato". Santarvė. Nuoroda tikrinta 2021-11-30.
5. ↑  „Kyšių Mažeikių savivaldybėje byla: pustuštis segtuvas, pusbalsiu ištarti žodžiai". 15min.lt. Nuoroda tikrinta 2021-11-30.
6. ↑
| **Pijus Glovackas** |
| --- |
| Gimė | 1902 m. vasario 3 d.Šilbaliai, Bartninkų valsčius |
| Mirė | 1941 m. birželio 24 d. (39 metai)netoli Utenos |
| Sutuoktinis (-ė) | Ona Lastauskaitė |
|  |
| Veikla | komunistinis veikėjas |
| Partija | 1920 m. LKP |

**Pijus Glovackas** (1902 m. vasario 3 d. Šilbaliuose, Bartninkų valsčius – 1941 m. birželio 24 d. netoli Utenos) – Lietuvos komunistinis veikėjas.

Biografija
----------

1920–1928 m. LKP narys. 1922 m. pašalintas iš Vilkaviškio gimnazijos, įstojo į Marijampolės realinę gimnaziją. 1923 m. įstojo į Lietuvos universitetą. Redagavo LKP laikraštį „Darbininkų atstovas", su Karoliu Požėla vadovavo universiteto studentų marksistų draugijai „Atžala". 1925–1926 m. LKJS CK sekretorius. Už antivalstybinę veiklą 1923–1925 m. ir 1926–1939 m. kelis kartus kalintas. 1927 m. nuteistas mirti, bet, atsisakęs LKP nusistatymo neduoti malonės prašymo, jį padavė ir mirties bausmė buvo pakeista kalėjimu, 1939 m. liepos mėn. amnestuotas. 1928 m. birželio mėn. dėl malonės prašymo ir dėl kritiško požiūrio į to meto LKP vadovybės politiką iš partijos pašalintas. 1939–1940 m. dalyvavo judėjime prieš autoritarinę Antano Smetonos valdžią, bendradarbiavo nelegaliame laikraštyje „Už liaudies teises".

Sovietams okupavus Lietuvą, 1940 m. birželio-rugpjūčio mėn. LSSR Užsienio reikalų ministerijos generalinis sekretorius, prisidėjo prie ministerijos likvidavimo. Nuo 1940 m. rugpjūčio 25 d. LSSR Valstybinės plano komisijos pirmininkas, 1941 m. gegužės-birželio mėn. Liaudies komisarų tarybos pirmininko pavaduotojas, padėjo sovietizuoti Lietuvą. SSRS-Vokietijos karo pradžioje traukdamasis į SSRS per klaidą Raudonosios armijos kareivio nukautas.

Šaltiniai
---------

1. ↑  Judita Komodaitė. *Pijus Glovackas*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. - 640
2. ↑  *Pijus Glovackas*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. - 769 psl.
| **Vaclovas Andrulis** |
| --- |
| Gimė | 1962 m. spalio 2 d. (60 metų)Lietuva Daugėliškė, Kelmės rajonas |
| Sutuoktinis (-ė) | Rita |
| Vaikai | Marius, Jolita |
|  |
| Veikla | Lietuvos ir Kelmės rajono savivaldybės politinis bei visuomenės veikėjas |
| Partija | Lietuvos socialdemokratų partija |
|  |
| Alma mater | Lietuvos žemės ūkio akademija |

**Vaclovas Andrulis** (g. 1962 m. spalio 2 d. Daugėliškėje, Kelmės rajonas) – Lietuvos ir Kelmės rajono savivaldybės politinis bei visuomenės veikėjas.

Biografija
----------

1981 m. baigė Kelmės rajono Vaiguvos vidurinę mokyklą, 1986 m. – Lietuvos žemės ūkio akademijoje, įgijo mokslinio agronomo specialybę.

1986–1988 m. Kelmės rajono Akmenių tarybinio ūkio vyr. agronomas. 1988–1991 m. Kelmės rajono Pašilės tarybinio ūkio direktorius. 1991–1995 m. Kelmės rajono žemės ūkio bendrovės „Akmena" pirmininkas. 1997–2000 m. Pašilės pagrindinės mokyklos mokytojas.

2000–2012 m. Kražių seniūnijos seniūnas. 2012–2021 m. Kelmės rajono meras.

V. Andrulis 2020 m. gegužės 19 d. buvo sulaikytas, kai iš projektą įgyvendinančios bendrovės direktoriaus priėmė dalį reikalauto kyšio (5000 €). Lietuvos Aukščiausiasis Teismas 2022 m. priėmė galutinį bei neskundžiamą nuosprendį, kuriuo V. Andrulis buvo nuteistas dėl kyšininkavimo.

2021 m. Kelmės rajono socialinių paslaugų centro direktorius.

1991–1995 m. Kelmės rajono tarybos deputatas, 2012–2021 m. Kelmės rajono savivaldybės tarybos narys.

Nuo 2000 m. Lietuvos socialdemokratų partijos Kelmės rajono skyriaus narys, nuo 2011 m. – skyriaus pirmininkas.

Kražių bendruomenės narys, Kredito unijos „Kelmės taupa" narys. Žmona Rita, vaikai Marius, Jolita.

Šaltiniai
---------

1. ↑  „Buvęs Kelmės rajono meras nuteistas pagrįstai". Šiaulių kraštas. Nuoroda tikrinta 2022-04-29.
2. ↑
3. ↑  2011 m. Lietuvos savivaldybių tarybų rinkimai Archyvuota kopija 2011-03-01 iš Wayback Machine projekto.
4. ↑


| Politinis postas |
| --- |
| Prieš tai:**Kostas Arvasevičius** | **Kelmės rajono meras**2012–2021 m. | Po to:**Ildefonsas Petkevičius** |
**Albinas Iešmanta** (1887 m. spalio 27 d. Kybartuose – 1988 m. kovo 17 d. Vilniuje) – pedagogas ir chorvedys.

Biografija
----------

Pramokęs griežti smuiku, 1900–1909 m. mokydamasis Marijampolės gimnazijoje, griežė moksleivių simfoniniame orkestre ir dainavo chore. Vaidino dramos spektakliuose, vadovavo gimnazijos, „Šviesos" ir „Pirmosios senapiliečių kuopos" draugijų chorams, rengė vakarus – koncertus.

1910–1915 m. studijavo Varšuvos muzikos institute, dalyvavo lietuvių studentų kultūrinėje veikloje. Per vasaros atostogas Marijampolėje vadovavo „Gabijos" draugijai ir jos chorui, rengė koncertus, režisavo ir statė dramos bei muzikinius veikalus. 1910 m. liepos 17 d. jo iniciatyva Marijampolėje pastatyta Miko Petrausko opera „Birutė". Jos pastatymui talkino iš Varšuvos iškviestas Jonas Bendorius, chorą parengti padėjo Viktoras Žadeika, spektaklį dirigavo A. Iešmantas. Su „Gabijos" choru koncertavo Marijampolėje, Kalvarijoje, Kybartuose ir Vilkaviškyje.

Apsigyvenęs Vilniuje, 1915 m. suorganizavo studentų ir moksleivių mišrųjį chorą. Pirmojo pasaulinio karo metais atsidūręs Maskvoje, vadovavo lietuvių pabėgėlių chorui, surengė keletą koncertų.

1919–1939 m. dėstė lietuvių kalbą ir literatūrą Marijampolės gimnazijoje, kartu studijavo Vytauto Didžiojo universitete (1926–1938 m.). Marijampolėje kartu su realinės gimnazijos mokytojais įsteigė Liaudies teatrą ir buvo jo režisierius (1920–1925 m.). Atvykęs į Vilnių, 1939–1941 m. buvo lenkų 3-osios gimnazijos direktorius. Vokiečių okupacijos metais mokytojavo Žemaičių Naumiestyje, Švėkšnoje ir Kėdainiuose.

1944–1950 m. dirbo Lietuvos švietimo liaudies komisariate ir Švietimo ministerijoje, buvo Respublikinio pedagoginio kabineto direktorius. Harmonizavo lietuvių liaudies dainas, rašė vadovėlius, apybraižas, atsiminimus, vertė dramos veikalus. Mirė peržengęs savo 100-ąjį gimtadienį.

Šaltiniai
---------

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
**Yi Jianlian**|  |
| Asmeniniai duomenys |
| Gimimo data | 1987 m. spalio 27 d. (35 metai) (ginčytinas) |
| Gimimo vieta | Hešanas, Guangdongo provincija, Kinija |
| Ūgis | 2,13 m |
| Svoris | 109 kg |
| Klubas |
| Dabar žaidžia | Guangdongo "Southern Tigers" |
| **Pozicija** | Sunkusis kraštas |
| NBA naujokų birža |
| 2007 m. | 6 šaukimu,Milwaukee „Bucks" |
| Profesionalūs klubai |
| 2002-20072007-20082008-20102010-2011201120122012- | Guangdongo "Southern Tigers" (CBA)Milwaukee „Bucks"New Jersey "Nets"Washington "Wizards"Guangdongo "Southern Tigers" (CBA)Dallas "Mavericks"Guangdongo "Southern Tigers" (CBA) | 8,65,62,6 |
| Šalies rinktinė |
| nuo 2004 | Kinijos LR Kinija |  |
|  |

**Yi Jianlian** (g. 1987 m. spalio 27 d. Hešane) – Kinijos krepšininkas žaidžiantis Kinijos Guangdongo "Southern Tigers" klube.

2007 m. NBA naujokų biržoje Yi Jianlian’ą 6-tuoju šaukimu pasirinko Milwaukee „Bucks" klubas. 2008 m. birželio 27 d. jis buvo iškeistas New Jersey "Nets" klubui. 2010 m. birželio 29 d. New Jersey "Nets" iškeitė Yi į Washington "Wizards" klubą už Q. Ross ir piniginę kompensaciją.

2011 m. spalio 10 d. sugrįžo į Kinijos Guangdongo "Southern Tigers" klubą, su kuriuo pasirašė kontraktą iki NBA lokauto pabaigos.

Amžiaus neatitikimas
--------------------

Po Kinijos krepšinio lygoje (CBA) atlikto tyrimo šalies sporto ministerija paskelbė, kad atrado 36 žaidėjus suklastojusius savo gimimo datą. Po šio įvykio pasirodė pranešimai, kad Yi Jianliano amžius taip pat buvo suklastoti, bet žaidėjas tai paneigė.

Nuorodos
--------

* Yi Jianlian'o puslapis NBA.com puslapyje
* Naujokų biržos puslapis apie žaidėją

1. ↑
2. ↑
3. ↑   Archyvuota kopija 2011-11-19 iš Wayback Machine projekto.
4. ↑
5. ↑
6. ↑
*Šis straipsnis apie politiką Gintarą Joną Furmanavičių. Apie teisėją Joną Furmanavičių skaitykite straipsnyje Jonas Furmanavičius.*

| **Gintaras Jonas Furmanavičius** |
| --- |
|  |
| Gimė | 1961 m. liepos 5 d. (62 metai)Kaunas |
| Sutuoktinis (-ė) | Jūratė |
| Vaikai | Gytis |
|  |
| Veikla | Lietuvos ir Kauno miesto politinis veikėjas |
| Partija | 2004 m. Darbo partija |
|  |
| Alma mater | 
* 1984 m. Kauno politechnikos institutas;
* 1997 m. Vytauto Didžiojo universitetas.

 |

**Gintaras Jonas Furmanavičius** (g. 1961 m. liepos 5 d. Kaune) – Lietuvos ir Kauno miesto savivaldybės politinis veikėjas.

Biografija
----------

1984 m. baigė Kauno politechnikos institutą, įgijo civilinės statybos inžinieriaus specialybę. 1997 m. baigė Vytauto Didžiojo universiteto verslo ir vadybos administravimo magistrantūros studijas.

1984–1991 m. valstybinės projektavimo įmonės „Kauno komprojektas" inžinierius. 1991–1992 m. UAB „Tricon" komercijos direktorius. 1992–1996 m. AB „Žemprojektas" generalinis direktorius. 1997–1998 m. Kauno technologijos universiteto Biznio mokymo centro konsultantas. 1998–1999 m. Arvydo Sabonio krepšinio centro marketingo direktorius, atsakingas už ryšius su visuomene. 1999 m. „Lietuvos telekomo" Verslo plėtros skyriaus vyresnysis konsultantas, 1999–2004 m. „Lietuvos telekomo" Ryšių su visuomene departamento direktorius.

2004 m. Darbo partijos informacinio centro vadovas. 2004–2006 m. tryliktosios Vyriausybės vidaus reikalų ministras. 2006 m. Darbo partijos rinkimų štabo vadovas. 2007–2015 m. Kauno miesto savivaldybės tarybos narys.2015–2016 m. Nacionalinės žemės tarnybos direktoriaus patarėjas.

2016 m. balandžio 7 d. pareikšti įtarimai prekyba poveikiu, teisėsaugai tiriant duomenis, kad jis už kyšį siekė paveikti Nacionalinės žemės tarnybos darbuotojus, kad būtų leista Vilniuje suformuoti žemės sklypą, prisijungiant prie Vilniaus miesto savivaldybės valdomos bendrovės UAB Start Vilnius sklypo valstybei priklausančią žemę.. 

2021 m vasario 19 d. nuteistas dėl prekybos poveikiu. Skirta trejų metų laisvės atėmimo bausmę ją atidedant dvejiems metams.

Lietuvos automobilių sporto federacijos prezidentas. Žmona Jūratė, sūnus Gytis.

Šaltiniai
---------

1. ↑  2008 m. Lietuvos Respublikos Seimo rinkimai - Leiboristų partija - Iškelti kandidatai Archyvuota kopija 2012-05-17 iš Wayback Machine projekto.
2. ↑  2011 m. Lietuvos savivaldybių tarybų rinkimai Archyvuota kopija 2011-03-08 iš Wayback Machine projekto.
3. ↑
4. ↑

Nuorodos
--------

* Anketa Archyvuota kopija 2007-03-12 iš Wayback Machine projekto.;
* Apie G. Furmanavičių.
* .

| Politinis postas |
| --- |
| Prieš tai:**Virgilijus Vladislovas Bulovas** | **Lietuvos vidaus reikalų ministras**2004–2006 m. | Po to:**Raimondas Šukys** |
| Grand Ailandas*Grand Island* |
| --- |
| *Grand Ailando teismo rūmai* |
|  |
| 

Grand AilandasGrand Ailandas

40°55′00″ š. pl. 98°21′00″ v. ilg.﻿ / ﻿40.91667°š. pl. 98.35000°r. ilg.﻿ / 40.91667; 98.35000﻿ (Grand Ailandas)Koordinatės: 40°55′00″ š. pl. 98°21′00″ v. ilg.﻿ / ﻿40.91667°š. pl. 98.35000°r. ilg.﻿ / 40.91667; 98.35000﻿ (Grand Ailandas) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Nebraska Nebraska |
| **Apygarda** | Holo apygarda |
|  |
| **Įkūrimo data** | 1857 m. |
|  |
| **Gyventojų** (2020) | 53 130  |
| **Plotas** | 78,4 km² |
| **Tankumas** (2020) | 678 žm./km² |
| **Altitudė** | 570 m |
|  |
|  **Vikiteka** | Grand Ailandas |

**Grand Ailandas** (angl. *Grand Island*) – miestas Jungtinėse Amerikos Valstijose, vidurio Nebraskoje, 145 km į vakarus nuo Linkolno, Pleito kairiajame krante (prie didelės upinės salos). Holo apygardos centras. Yra oro uostas, geležinkeliai ir plentai į Linkolną, Omahą, Denverį, Kasperį. Maisto (mėsos), statybinių medžiagų, elektronikos, ginklų pramonė, žemės ūkio įrangos, automobilių taisymo priemonių gamyba. Apylinkėse plėtojamas žemės ūkis (kukurūzai, soja, liucerna, sorgas), auginami galvijai, kiaulės. Plėtojamas turizmas.

Veikia koledžas. Grand Ailando pakraštyje įsteigtas Štūro prerijų muziejus su XIX a. pab. atstatytu prerijų geležinkelio miesteliu. Kiekvieną pavasarį palei Pleito upę vyksta gausi kanadinių gervių migracija. Įrengtos jų stebyklos, Gervių lankų gamtos centras. Grand Ailande vyksta kasmetinės žirgų lenktynės, tautinė šventė, derliaus festivalis, žemės ūkio šou.

2020 m. 65,8 % gyventojų buvo baltieji, 17,3 % – mišrios kilmės, 3,5 % – afroamerikiečiai, 1,6 % – indėnai, 1,3 % – azijiečiai.

Istorija
--------

Šiose žemėse nuo seno gyveno pauniai, o europiečiai pasirodė XVIII a. pab. Prancūzai šalia dabartinio miesto salą pavadino Didžiąja sala (pranc. *La Grande Île*, iš čia angl. *Grand Island*). Pro šią salą kėlėsi kolonistai į vakarus. 1857 m. prie upės gyvenvietę įsteigė vokiečių naujakuriai, o 1866 m. perkėlė į dabartinę vietą, kad būtų prie Ramiojo vandenyno geležinkelio. Miestu tapo 1873 m. Miestas augo dėl plėtojamo žemės ūkio, 1890–1964 m. veikė cukraus fabrikas.

* Švč. Mergelės Marijos Gimimo katedraŠvč. Mergelės Marijos Gimimo katedra
* Evangelikų liuteronų bažnyčiaEvangelikų liuteronų bažnyčia
* Štūro muziejusŠtūro muziejus

Šaltiniai
---------

1. GRAND ISLAND: in Hall (Nebraska)
2. ↑  GRAND ISLAND: in Hall (Nebraska)
3. GRAND ISLAND: in Hall (Nebraska)
4. ↑  GRAND ISLAND: in Hall (Nebraska)
5. 1 2 3  *Grand Island // Nebraska, United States*. Encyclopædia Britannica Online. – www.britannica.com.
6. ↑  „Explore Census Data". *data.census.gov*. Nuoroda tikrinta 2023-12-18.
*Šis straipsnis apie mūšį 1862 m. Apie mūšį 1815 m. skaitykite straipsnyje Naujojo Orleano mūšis.*

| Naujojo Orleano užėmimas |
| --- |
| Priklauso: Jungtinių Valstijų pilietinis karas |
| Naujojo Orleano panoraminis vaizdas su prišvartuotais karo laivais upėje (apie 1862 m.) |
| 

|  |  |
| --- | --- |
| Data | 1862 m. balandžio 25 – gegužės 1 d. |
| Vieta | Naujasis Orleanas (Luiziana) |
| Rezultatas | Sąjungos pergalė |

 |
| Konflikto šalys |
| [[Image:{{{flag alias-1861}}}|22x20px|border|Jungtinės Amerikos Valstijos|link=Jungtinės Amerikos Valstijos]] Sąjunga (Jungtinės Valstijos) | Konfederacija |
| Vadovai ir kariniai vadai |
| David FarragutBenjamin Butler | Mansfield Lovell |
| Nuostoliai |
| nebuvo | nebuvo |

**Naujojo Orleano užėmimas** (angl. *Capture of New Orleans*) – JAV Sąjungos kariuomenės puolamoji operacija, vykusi 1862 m. balandžio 24 – gegužės 1 d. kuri buvo lemiama užimant Naująjį Orleaną. Sąjunga nesutiko pasipriešinimo pačiame mieste, išvengusiame sunaikinimo, kurį patyrė daugelis kitų Pietų miestų. Tačiau ginčytinas ir konfrontuojantis miesto administravimas, kurį vykdė Jungtinių Valstijų kariuomenės karinis gubernatorius, kėlė ilgalaikį pasipiktinimą.

Laivyno vado D. Farragut flagmano laivo proveržis upės mūšyje
Nukabinama Konfederacijos vėliava Naujajame Orleane

Mūšio eiga
----------

Pagal vadinamąjį „Anakondos planą", siekdami atkirsti Pietų konfederacijos rytines valstijas nuo vakarinių, Šiaurės pajėgos karo laivais Misisipės upe nuo žemupio pusės puolė didžiausią Pietų konfederacijos miestą Naująjį Orleaną. D. Farragut vadovaujamos eskadros 43 laivai prasiveržė pro upėje nutiestas miestą saugojusias grandines. Pietiečių kariuomenė, sudaryta iš 3000 žmonių, vadovaujama M. Lovell, į mūšį nestojo ir pasitraukė į šiaurę. 1862 m. gegužės 1 d. B. Butler vadovaujama 15 000 šiauriečių kariuomenė užėmė Naująjį Orleaną ir perėmė Misisipės kontrolę, nepalikdama svarbaus uosto iki karo pabaigos.

Pasekmės
--------

Miesto praradimas Pietų konfederacijai reiškė vieną svarbiausių pralaimėjimų, buvo svarbus 1861–1865 m. vykusio Jungtinių Valstijų pilietinio karo eigos lūžio taškas.

Šaltiniai
---------

|  |  |
| --- | --- |
|  | **Vikiteka: Naujojo Orleano užėmimas** – vaizdinė ir garsinė medžiaga  |

1. ↑  *Naujojo Orleano mūšis*. Visuotinė lietuvių enciklopedija, T. XVI (Naha-Omuta). – Vilnius: Mokslo ir enciklopedijų leidybos institutas, 2009
Koordinatės: 15°05′ p. pl. 147°48′ v. ilg.﻿ / ﻿15.083°š. pl. 147.800°r. ilg.﻿ / 15.083; 147.800

Rangiroa iš kosmoso
**Rangiroa** – koralinis atolas Prancūzijos Polinezijoje, Tuamotu salyno vakaruose, 350 km į šiaurės rytus nuo Taičio. Įeina į Rangiroa komuną. Sausumos plotas – 79 km². 2709 gyventojai (2017 m.). Gyventojų tankumas – 34,3 žm./km². Svarbiausios gyvenvietės: Tiputa, Avatoru.

Rangiroa – vienas didžiausių pasaulio atolų. Plotas kartu su lagūna – 1640 km². Lagūnos ilgis 78 km, gylis 20-35 m. Atolo žiedas netaisyklingos formos, sudarytas iš 241 salelės ir bankos. Paviršius iškyla iki 12 m. Didžiausi sausumos ruožai yra žiedo šiaurės vakaruose. Lagūną su vandenynu jungia 4 protakos: Tivaru, Avatoru, Tiputa. Turizmas (daugiausia povandeninis nardymas), žvejyba, perlų rinkimas. Tarp Tiputos ir Avatoru gyvenviečių yra oro uostas.

Salos pavadinimas Rangiroa reiškia „platus dangus". Apgyvendinta greičiausiai X amžiuje. Rangiroa 1616 m. atrado olandų ekspedicija ir pavadino „Musių sala" (*Uliegen Eylandt*). 1770 m. salos gyventojai buvo užpulti Anaa salos karių. Daug gyventojų išžudyta ir ištremta. Tik prabėgus 14 metų sala vėl tapo gyvenama. 1851 m. atvyko pirmosios katalikų misijos. Pradėta vystyti kopros pramonė. 1965 m. pradėtas tiesti 2100 m ilgio oro uostas. Rangiroa sala taip pat minima Vavaunui, Deans, Nairsa ir Velso Princo pavadinimais.

Šaltiniai
---------

1. ↑  Recensement de 2017 – Répartition de la population de la Polynésie française par îles, *Institut de la statistique de la Polynésie française* (ISPF)

Nuorodos
--------

* Žemėlapis Archyvuota kopija 2007-03-06 iš Wayback Machine projekto.
* Turistinė svetainė Archyvuota kopija 2006-12-08 iš Wayback Machine projekto.
* Salos vaizdai
**Teisės referendariatas** (vok. *Rechtsreferendariat*) - parengiamoji teisės praktika Vokietijoje; referendariato rūšis. Pradėti leidžiama išlaikius vad. pirmąjį valstybinį teisės egzaminą („erstes juristiches Staatsexamen"). Baigęs teisės referendariatą, įgyją teisę laikyti II valstybinį egzaminą. Jį išlaikęs teisininkas yra vadinamasis teisininkas generalistas (vok. *Volljurist*). Jam suteikiamas titulas - teisės asesorius (vok. *Rechtsassessor*, lot. *Assessor juris*, *Assessor iuris*). Tuo pačiu yra įgyjama teisinė kvalifikacija eiti teisėjo pareigas (*Befähigung zum Richteramt*).

Stažuotės
---------

Privalu stažuotis 5-6 vietose (vok. *Station* - 'stacija', 'stotis'). Atskiros stažuotės yra pagal teisės sritis. Dažniausiai pirmiausia seka Civilinė (*Zivilstation*), po to - Baudžiamoji (*Strafstation*), Advokatūros (*Anwaltsstation*), Administracinė stažuotė (*Verwaltungsstation*) ir pabaigoje - Pasirenkamoji stažuotė (*Wahlstation*). Organizacijos - teismai, advokato kontora, prokuratūra, viešojo administravimo įstaigos (pvz. ministerija, savivaldybė). Gali būti atliekama ir užsienyje. Pvz. administracinės stažuotės atveju tinka Vokietijos ambasada, konsulatas arba Užsienio prekybos rūmai (*AHK*), Advokatūros stažuotei - Vokietijos advokatų kontora (pvz. kad ir Lietuvoje, Vilniuje - *bnt* ir „Rödl" adv. kontorose dirba po 1 advokatą iš Vokietijos, kruei pagal VFR įstatymus yra pripažinti tinkami vadovauti vokiečių referendarų praktikoms Lietuvoje).

Teisės referendaras
-------------------

Teisės referendaras (*Rechtsreferendar*, sutr. *Ref. iur.*, *Ref. jur.*, *Rrf.*, *Rechtsrf.*; *Referendar*) praktikos metu yra valstybės tarnautojas (neoficialiai yra vadinamas tarnautoju stažuotoju, vok. *Anwärter*), vad. laikinasis valstybės tarnautojas (vok. *Beamter auf Widerruf*) arba (daugumoje federalinių žemių) patenka į specifinius viešosios teisės reguliuojamus mokymosi santykius (vok. *öffentlich-rechtliches Ausbildungsverhältnis*).

Nuorodos
--------

* Teisės referendariatas atskirose žemėse Archyvuota kopija 2010-01-30 iš Wayback Machine projekto. (vokiečių k.)
* Papildomos studijos Teisės referendariato metu Viešojo administravimo mokykloje (Speyer)
| Kajerkanasrus. *Кайеркан* |
| --- |
|        |
| *Ledo rūmai* |
|  |
| 

KajerkanasKajerkanas

69°21′07″š. pl. 87°45′43″r. ilg.﻿ / ﻿69.352°š. pl. 87.762°r. ilg.﻿ / 69.352; 87.762﻿ (Kajerkanas)Koordinatės: 69°21′07″š. pl. 87°45′43″r. ilg.﻿ / ﻿69.352°š. pl. 87.762°r. ilg.﻿ / 69.352; 87.762﻿ (Kajerkanas) |
|  |
| **Valstybė** | Rusijos vėliava Rusija |
| **Kraštas** | Krasnojarsko kraštas Krasnojarsko kraštas |
|  |
| **Gyventojų** (2008) | 27 300  |

**Kajerkanas** (rus. *Кайеркан*) – Norilsko miesto dalis už Šiaurės poliaračio, prie geležinkelio Dudinka–Norilskas, 20 km į vakarus nuo Norilsko, Krasnojarsko kraštas. 27 300 gyv. (2008 m.).

Istorija
--------

1940 m. atradus akmens anglių telkinį 1944 m. įsteigta koncentracijos stovykla, 1948–1954 m. ji veikė kaip Ypatingojo lagerio Nr. 4 „Gorlag" 2 skyrius. Stovykloje vienu metu kalėjo iki 300 kalinių. 1982–2004 m. Kajerkanas turėjo miesto statusą, nuo 2005 m. yra Norilsko miesto dalis.

Lietuviai
---------

1948 m. į Kajerkano lagerį atvežta apie 360 politinių kalinių iš Lietuvos, tarp jų – Lietuvos pasipriešinimo sovietiniam okupaciniam režimui veikėjas Vincas Bazilevičius. Veikė lietuvių (vadovai – V. Balsys, J. Čeponis, V. Makutėnas) ir vakarų ukrainiečių kalinių pasipriešinimo organizacijos. Kaliniai 1953 m. dalyvavo „Gorlago" kalinių Norilsko sukilime. 1956 m. lageris panaikintas.

Šaltiniai
---------

1. ↑  Bronius Zlatkus. *Kajerkanas*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 157 psl.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Stakliškių herbas |
| --- |
|  *LR priimtas 1997-12-18* |
|  |
|  *LSSR priimtas nebuvo* |
|  *LDK priimtas 1792-01-16* |
|  |
| Ž • A • R |

**Stakliškių herbas** – Stakliškių kaimo ir seniūnijos heraldinis atributas.

Aprašas
-------

Mėlyname lauke ant žalios papėdės stovi auksinė siena su auksiniu bokštu centre, abipus bokšto auga po žalią medį, o virš bokšto auksinė apvaizdos akis. 

Galimas daiktas, kad griūvančio miesto siluetas nusižiūrėtas iš Stakliškių bažnyčios dailės, ypač jos rytietiškų motyvų. Simbolinė prasmė neaiški. Turbūt griūvantis miestas reiškė yrančią valstybę, kurią turi išgelbėti reformos, miestams suteikiamos teisės. Tuo tarpu Dievo Apvaizdos akis buvo Ketverių metų seimo idėjinis simbolis, kuris rodė, kad valstybės reformos vyksta su Dievo valia, jo pritarimu.

Istorija
--------

Valdovo 1792 m. sausio 16 d. pasirašytas sunykęs pergamentinis privilegijos originalas, saugomas Lietuvos nacionaliniame muziejuje. Privilegijoje rašoma, kad Stakliškėms suteikiamas herbas: „Dievo Apvaizda virš griūvančio miesto". Herbo spalvos aiškėja iš privilegijos piešinio, kuriame vaizduojami gelsvi pastatai, mėlyno dangaus su debesėliais fone geltona Dievo Apvaizdos akis, medeliai žalsvi.

1792 m. viduryje, krašte nugalėjus reformų priešininkams Targovicos konfederatams, Stakliškių savivalda buvo panaikinta, herbas užmirštas. Jis pirmą kartą atkuriamas po 200 metų. Norint, kad herbas būtų šiek tiek heraldiškesnis ir realesnis, atsisakyta smulkių elementų, romantizmo (pastatai apkerpėję), šiek tiek pakeista architektūros statinių kompozicija. Naująjį Stakliškių herbo etaloną padarė dailininkas Rolandas Rimkūnas. Jį Heraldikos komisija aprobavo 1997 m. lapkričio 13 d. (Komisijos posėdžio protokolas Nr. 180).
Eksponentinė funkcija didėja lėtai neigiamose x reikšmėse ir greitai teigiamose. Kai x = 0, eksponentinės funkcijos reikšmė yra 1.
**Eksponentinė funkcija** arba **eksponentė** – matematinė funkcija, žymima **exp(*x*)**, kai funkcijos argumentas yra x. Taip pat funkciją galima žymėti ***ex***, kur e yra matematinė konstanta, kuri yra natūrinio logaritmo pagrindas (apytiksliai lygus 2.72). Funkcijos argumentas gali būti bet koks realusis ar kompleksinis skaičius, ar net visai kitoks matematinis objektas.

Dažnai eksponentinė funkcija yra vadinama rodikline funkcija, tokiu atveju bendrąja prasme yra nusakomos *b**x* formos funkcijos.

Savybės
-------

Kadangi eksponentinė funkcija naudoja kėlimą laipsniu, tai jai galioja tos pačios taisyklės:

{\displaystyle e^{x+y}=\exp(x+y)=\exp(x)\exp(y)=e^{x}e^{y}}.
Remiantis taisykle {\displaystyle x^{a}\cdot x^{b}=x^{a+b}}.

Natūrinis logaritmas yra eksponentinės funkcijos atvirkštinė funkcija:

{\displaystyle \ln(x)=\log \_{e}(x)={\frac {\log(x)}{\log(e)}}}
Eksponentinės funkcijos diferencialas yra lygus pačiai eksponentinei funkcijai:

{\displaystyle {\frac {\mathrm {d} }{\mathrm {d} x}}e^{x}=e^{x}}
Tai reiškia, kad eksponentinės funkcijos nuolydis yra pati eksponentinė funkcija, todėl jos krypties koeficientas yra 1, kai {\displaystyle x=0}.

Eksponentinės funkcijos grafikas
--------------------------------

Jei funkcijos argumentas yra realusis skaičius, eksponentė visada įgauna teigiamas reikšmes. Tai reiškia, kad visas funkcijos grafikas eina virš x ašies, niekada jos nepaliesdamas, bet be galo arti priartėdamas. Todėl x ašis vadinama horizontaliąja funkcijos asimptote.

Eksponentinės funkcijos apibrėžimai
-----------------------------------

Dažniausiai naudojami eksponentinės funkcijos *e**x* apibrėžimai realiems x:

1. *e**x* gali būti apibrėžiamas riba
{\displaystyle e^{x}=\lim \_{n\to \infty }\left(1+{\frac {x}{n}}\right)^{n}.}
2. *e**x* gali būti apibrėžiamas begaline suma
{\displaystyle e^{x}=\sum \_{n=0}^{\infty }{x^{n} \over n!}=1+x+{\frac {x^{2}}{2!}}+{\frac {x^{3}}{3!}}+{\frac {x^{4}}{4!}}+\cdots }
3. *e**x* gali būti apibrėžiamas unikaliu skaičiumi *y* > 0, tokiu kad
{\displaystyle \int \_{1}^{y}{\frac {dt}{t}}=x.}
4. *e**x* gali būti apibrėžiamas kaip unikalus sprendinys diferencialinės lygties
{\displaystyle y'=y,\quad y(0)=1.}

Šaltiniai
---------

1. ↑  eksponentinė funkcija. Visuotinė lietuvių enciklopedija (tikrinta 2023-11-07).